**কপিলা বাতস্যায়**ন (**कपिला वात्स्यायन**) (জন্ম: ২৫শে ডিসেম্বর ১৯২৮) একজন ভারতীয় শাস্ত্রীয় নৃত্য, শিল্প, স্থাপত্য এবং শিল্প ইতিহাসের শীর্ষস্থানীয় পণ্ডিত এবং লেখিকা। এছাড়া তিনি ভারতীয় সংসদের সদস্য ছিলেন এবং একজন শীর্ষস্থানীয় আমলা ছিলেন। তিনি চিত্রকলা সম্পর্কিত 'ইন্দিরা গান্ধী জাতীয় কলা কেন্দ্রের' প্রতিষ্ঠাতা পরিচালক হিসাবেও কাজ করেছিলেন।

১৯৭০-এ কপিলা দেবী ভারতের সংগীত, নৃত্য ও নাটকের জাতীয় কেন্দ্র সংগীত নাটক আকাদেমি কর্তৃক সংগীত নাটক আকাদেমি বৃত্তি পেয়েছিলেন; এরপরে ১৯৯৫ সালে চারুকলার জন্য ভারতের জাতীয় অকাদেমি ললিত কলা একাডেমি দ্বারা বৃত্তি পেয়েছিলেন। ভারতের চিত্র ও চারুকলার ইতিহাসে তাঁর অবদানের জন্যে, ২০১১ সালে ভারতের দ্বিতীয় সর্ব্বোচ্চ অসামরিক পুরস্কার পদ্মবিভূষণ সম্মানে ভূষিত হয়েছিলেন তিনি।

ব্যক্তিগত জীবন
--------------

তিনি ১৯২৮ সালের ২৫শে ডিসেম্বর দিল্লিতে রামলাল এবং সত্যবতী মালিকের ঘরে জন্মগ্রহণ করেছিলেন। দিল্লি বিশ্ববিদ্যালয় থেকে ইংরেজি সাহিত্যে স্নাতকোত্তর অর্জন করার পরে, তিনি মিশিগান বিশ্ববিদ্যালয়ে, এ্যান আর্বর, থেকে দ্বিতীয় বার স্নাতকোত্তর এবং বেনারস হিন্দু বিশ্ববিদ্যালয়ের পিএইচডি ডিগ্রি অর্জন করেন।

কবি ও শিল্প সমালোচক কেশব মালিক ছিলেন তাঁর বড় ভাই। তিনি১৯৫৬ সালে বিখ্যাত হিন্দি লেখক সচ্চিদানন্দ বাতস্যায়ন (১৯১১-১৯৮৭) -এর সাথে বিবাহবন্ধনে আবদ্ধ হন এবং ১৯৬৯ সালে তাঁদের বিবাহবিচ্ছেদ ঘটে।

কর্মজীবন
--------

'দ্য স্কোয়ার অ্যান্ড দ্য সার্কেল অফ ইন্ডিয়ান আর্টস' (১৯৯৭), 'ভারত: দ্য নাট্য শাস্ত্র (১৯৯৬)', এবং মাত্রালক্ষণম (১৯৮৮) সহ বহু বইয়ের লেখক কপিলা বাতস্যায়নহ

১৯৮৭ সালে, তিনি দিল্লিতে ভারতের শীর্ষস্থানীয় শিল্প সংগঠন, ইন্দিরা গান্ধী ন্যাশনাল সেন্টার ফর আর্টস (ইন্দিরা কলাকেন্দ্র) -এর প্রতিষ্ঠাতা ট্রাস্টি ও সদস্য সচিব হন। এরপরে, ১৯৯৩ সালে তিনি ইন্দিরা কলাকেন্দ্রের পরিচালক হন এবং ২০০০ সালে অবসর গ্রহণের পূর্ব অবধি তিনি পরিচালক পদে ছিলেন। ২০০৫ সালে, পুনরায় তিনি এই প্রতিষ্ঠানের সাথে যুক্ত হন সভাপতি রূপে। তিনি ভারত সরকারের শিক্ষা মন্ত্রণালয়ে সম্পাদক রূপেও দায়িত্ব পালন করেছিলেন, যখন ভারতে উচ্চশিক্ষার একাধিক জাতীয় জাতীয় প্রতিষ্ঠান প্রতিষ্ঠিত হয়। তিনি নতুন দিল্লির ভারত আন্তর্জাতিক কেন্দ্রের এশিয়া প্রকল্পের সভাপতি।

তিনি ২০০৬ সালে ভারতীয় সংসদের উচ্চকক্ষ রাজ্যসভার সদস্য হিসাবে মনোনীত হয়েছিলেন, যদিও পরবর্তীকালে ২০০৬ সালের মার্চ মাসে 'অফিস অফ প্রফিট' বিতর্কের পরে তিনি পদত্যাগ করেছিলেন। ২০০৭ সালের এপ্রিল মাসে, তিনি রাজ্যসভায় পুনর্নবীযুক্ত হন, এবং ২০১২ সালের ফেব্রুয়ারি অবধি সাংসদ পদে অধিষ্ঠিত ছিলেন।

পুরস্কার ও সম্মাননা
-------------------

১৯৭০ সালে বাতস্যায়ন সংগীত নাটক আকাদেমি দ্বারা সম্মানজনক বৃত্তি অর্জন করেছিলেন। একই বছরে তাঁকে জন ডি রকফেলার তৃতীয় তহবিল থেকে বৃত্তি দেওয়া হয়েছিল মার্কিন যুক্তরাষ্ট্র এবং ইন্দোনেশিয়ার সংস্কৃতি প্রতিষ্ঠানের একটি জরিপ করা এবং সমসাময়িক শিল্প বিকাশের জন্য। ১৯৭৫ সালে তিনি মর্যাদাপূর্ণ জওহরলাল নেহেরু বৃত্তি অর্জন করেন। ১৯৯২ সালে এশিয়ান কালচারাল কাউন্সিল তাকে অসামান্য পেশাদার সাফল্য, আন্তর্জাতিক বোঝাপড়া এবং ভারতে নৃত্য ও শিল্প ইতিহাসের গবেষণায় তার উল্লেখযোগ্য অবদানের জন্য জন ডি। রকফেলার তৃতীয় পুরষ্কারের দ্বারা সম্মানিত করে। ১৯৯৮ সালে, তিনি কংগ্রেস অন রিসার্চ ইন ডান্স (সিওআরডি) প্রদত্ত "আউটস্ট্যান্ডিং কন্ট্রিবিউশন টু ডান্স রিসার্চ" পুরস্কার পেয়েছিলেন। ২০০২ সালে, তিনি রাজীব গান্ধী জাতীয় সদ্ভাবনা পুরস্কার পেয়েছিলেন এবং ২০১১ সালে তিনি ভারত সরকার দ্বারা পদ্মবিভূষণ পুরস্কারে ভূষিত হন।

রচিত বই
-------

* কপিলা বাতস্যায়ন; জয়দেব (১৯৮০)। *জৌর গীতগোবিন্দ: এ ডেটেড সিক্সটিন্থ সেঞ্চুরি গীত গোবিন্দ ফ্রম মেওয়ার*। ন্যাশনাল মিউসিয়াম।
* কপিলা বাতস্যায়ন (১৯৮২)। *ড্যান্স স্কাল্পচার ইন সারংপানি মন্দির ( সারংপানি মন্দিরে নৃত্য স্থাপত্য)*। সোসাইটি ফর আর্কীওলজিক্যাল আন্ড হিস্টোরিক্যাল রিসার্চ।
* কপিলা বাতস্যায়ন (১৯৮৭)। *ট্রাডিশন্স অফ ইন্ডিয়ান ফোক ড্যান্স (ভারতীয় লোকনৃত্যের ঐতিহ্য)*। ক্ল্যারিয়ন বুকস আসোসিয়েটেড উইথ হিন্দ পকেট বুকস।
* কপিলা বাতস্যায়ন (২০১৩)। *প্লুরাল কালচারস আন্ড মনোলিথিক স্ট্রাকচারস*। প্রাইমাস বুকস।

তথ্যসূত্র
---------

1. ↑  "Members Biodata"। Rajya Sabha। ১২ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৩।
2. ↑  Uttara Asha Coorlawala (১২ জানুয়ারি ২০০০)। "Kapila Vatsyayan – Formative Influences"। narthaki। সংগ্রহের তারিখ ৮ জুলাই ২০১৩।
3. 1 2  Bouton, Marshall & Oldenburg, Philip, Eds. (2003). *India Briefing: A Transformative Fifty Years*, p. 312. Delhi: Aakar Publications.
4. ↑  "About IGNCA"। IGNCA। ৬ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৩।
5. ↑  "Congress appoints Kapila Vatsyayan as IGNCA chairperson, completes tit-for-tat with NDA"। India Today। ৩১ অক্টোবর ২০০৫। সংগ্রহের তারিখ ৮ জুলাই ২০১৩।
6. ↑  "Vatsyayan resigns from RS"। Rediff.com India News। ২৪ মার্চ ২০০৬। সংগ্রহের তারিখ ৮ জুলাই ২০১৩।
7. ↑  "Swaminathan, Vatsyayan nominated to Rajya Sabha"। The Hindu। ১১ এপ্রিল ২০০৭। ১ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৩।
8. ↑  "SNA: List of Sangeet Natak Akademi *Ratna Puraskar* winners (Akademi Fellows)"। Official website। ৪ মার্চ ২০১৬ তারিখে মূল থেকে আর্কাইভ করা।
9. ↑  "Official list of Jawaharlal Nehru Fellows (1969-present)"। *Jawaharlal Nehru Memorial Fund*।
10. ↑  "ACC: List of John D. Rockefeller 3rd Awardees"। Official website। ২৬ জুলাই ২০১৪ তারিখে মূল থেকে আর্কাইভ করা।
11. ↑  "Past Award Recipients"। Congress on Research in Dance। ১১ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৩।
12. ↑  "Padma Awards Announced" (সংবাদ বিজ্ঞপ্তি)। Ministry of Home Affairs। ২৫ জানুয়ারি ২০১১। সংগ্রহের তারিখ ২৫ জানুয়ারি ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------